Работещо момиче
„Работещо момиче“ () е американски филм от 1988 година на режисьора Майк Никълс. В него участват Харисън Форд и Сигорни Уийвър. Сценарист на филма е Кевин Уейд („Да срещнеш Джо Блек“, „Истински цветове“, „Джуниър“ и „Петзвезден романс“).

Сюжет 
Тес Макгил е секретарка в района Статън Айлънд и работи в Манхатън. Нейните идеи са откраднати от шефката ѝ Кетрин Паркър. Когато Паркър си счупва крака, докато е в чужбина, пред секретарката се открива възможността да приведе в действие своите собствени идеи.

В ролите

Награди 
Филмът печели Оскар за оригинална песен („Let the River Run“ на Карли Саймън) и е номиниран за същата награда в категориите главна женска роля (Мелани Грифит), поддърщажа женска роля (Джоан Кюзак), поддържаща женска роля (Сигорни Уивър), филм (Дъглас Уик) и режисура (Майк Никълс).

Реплики 
Мик: „Тес, ще се омъжиш ли за мен?“
Тес: „Може би.“
Мик: „Това отговор ли е?“
Тес: „Ако искаш друг отговор, попитай друга жена.“

Синтия: „Желаете ли нещо? Кафе? Чай? Мен?“

Други 
 Дейвид Духовни осъществява своя дебют в киното с ролята си на гост на годежното тържество.
 Филмът е заснет във вече унищожения Световен търговски център.
 Единственият друг филм, който режисьорът Майк Никълс прави с други ключови актьори от „Работещо момиче“, е „Относно Хенри“ (1991) с Харисън Форд. Джоан Кюзак играе с Мелани Грифит в „Two Much“ (1995), а Алек Болдуин играе с Джоан Кюзак в „Омъжена за мафията“ (1988) и в „Последният кадър“ (2004).

Източници

Външни препратки 
 
 
 „Работещо момиче“ в Rotten Tomatoes

Филми на Майк Никълс
Филми от 1988 година
Американски трагикомични филми
Американски романтични филми
Носители на Златен глобус за най-добър мюзикъл или комедия
Филми за Ню Йорк